CELEX: C2005/229/70
Language: hu
Date: 2005-09-17 00:00:00
Title: T-283/05. sz. ügy: Daniele Baraldi és társai által az Európai Közösségek Bizottsága ellen 2005. július 13-án benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/33
            
         Daniele Baraldi és társai által az Európai Közösségek Bizottsága ellen 2005. július 13-án benyújtott kereset
   (T-283/05. sz. ügy)
   (2005/C 229/70)
   Az eljárás nyelve: francia
   Daniele Baraldi (lakóhelye: Alkmaar [Hollandia]), Jacobus De Bruijn (lakóhelye: Ispra [Olaszország]), és Christel Schilleger-Musset (lakóhelye: Brebbia [Olaszország]), képviselőik: Georges Vandersanden és Laure Levi ügyvédek, 2005. július 13-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperesek keresetükben azt kérik, hogy az Elsőfokú Bíróság:
   
               —
            
            
               semmisítse meg a felpereseket kinevező határozatokat abban a részükben, amelyben felvételi besorolási fokozatukat az új személyzeti szabályzat XIII. melléklete 12. cikke (3) bekezdésének alkalmazásával állapítják meg;
            
         
               —
            
            
               következésképpen sorolja be újra a felpereseket (ideértve szakmai tapasztalatuk beszámítását az így helyesbített besorolási fokozatba, elismerve az előmenetelhez és nyugdíjhoz való jogukat, amelyeket elsősorban a személyzeti szabályzat XIII. mellékletének 21. cikke határoz meg) abba a besorolási fokozatba, amelybe a versenyvizsga-kiírás alapján őket be kellett volna sorolni, és amely alapján felkerültek a felvételi tartaléklistára, esetleg a versenyvizsga-kiírásban szereplő besorolási fokozatba, vagy az új személyzeti szabályzat megfelelő besorolási fokozatába (és a 2004. május 1-je előtt hatályos szabályok alapján a megfelelő fizetési fokozatba), kinevezésükre visszaható hatállyal;
            
         
               —
            
            
               ítéljen meg a felpereseknek az Európai Központi Bank által megállapított mértékű késedelmi kamatot mindazon összegre, amely a felvételi határozatban szereplő besorolási fokozathoz tartozó illetmény és az őket illető besorolási fokozathoz tartozó illetmény különbözeteként kerül kiszámításra, mindaddig, amíg a rendes besorolási fokozatukat megállapító határozat hatályba nem lép;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   Keresetük alátámasztására a felperesek a T-58/05. sz., Centeno Mediavilla és társai kontra Bizottság ügyben (1) előadottakkal azonos jogalapokat és jogi érveket hoznak fel.
   
      (1)  HL C 93., 2005.4.16., 38. o.